  Туспуктэм: vk.com (Татьяна Чуракова) Наталия Сильвестрова Дэри ёросысь Мешер гуртысь фельдшер-акушер пунктэз огдырлы ворсалозы. Улӥсьёс Изгуртысь выль амбулаторие ветлозы, сое 19-тӥ толшоре усьтозы. Со сярысь Удмуртиысь кивалтэтлэн тӧроезлэн воштӥсез Татьяна Чуракова «ВКонтакте» мерлыко вотэсысь бамаз ивортӥз. « Гуртысь ФАП-е 500 пала адями ветлэ. Пулэсь юрт 1958-тӥ арын пуктэмын но урод луэмын ини. Татын канализацизы но вузы ӧвӧл, нош юрт ужасьёслэн но пациентъёслэн тазалыксылы но улонзылы кышкытлык вайыны быгатэ  » Татьяна Чуракова, Удмуртиысь кивалтэтлэн тӧроезлэн воштӥсез Ветлӥсьтэм яке шугъяськись адямиос понна гуртэ котькуд пуксёнэ 9 часысен 14 часозь эмъюрттэт сётонъя мобильной огъет ветлоз. Тодэ вайытом, Можга ёросын фельдшер-акушер пунктэз рос-прос тупатъям бере усьтӥзы. Ватсалом, Удмуртиын 2024-тӥ арын вить модульной ФАП но кык амбулатория пуктозы. Элькунысь эмъяськонниосы 500-лэсь трос тӥрлык басьтозы. Тегъёс: эмъяськонниос ФАП-ёс Дэри Удмуртия  